PSL วิ่ง 2 วันติด! บวกต่ออีก 4% นิวไฮรอบ 1 เดือน โบรกฯ แนะซื้อเก็งกำไร อัพไซด์สูงปรี๊ด!
PSL วิ่ง 2 วันติด! บวกต่ออีก 4% นิวไฮรอบ 1 เดือน โบรกฯ แนะเก็งกำไร เป้า 15.08 บ. อัพไซด์สูงปรี๊ด! โดย ล่าสุด ณ เวลา 10.33 น. อยู่ที่ 12.60 บาท บวก 0.50 บาท หรือ 4.13% สูงสุดที่ 12.60 บาท ต่ำสุดที่ 12.20 บาท ด้วยมูลค่าซื้อขาย 58.13 ล้านบาท
4 ก.ย. 2561

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 10.33 น. อยู่ที่ 12.60 บาท บวก 0.50 บาท หรือ 4.13% สูงสุดที่ 12.60 บาท ต่ำสุดที่ 12.20 บาท ด้วยมูลค่าซื้อขาย 58.13 ล้านบาท

ทั้งนี้ ราคาหุ้น PSL ปรับตัวขึ้นต่อเนื่อง 2 วันติด นับตั้งแต่ราคาหุ้นอยู่ที่ระดับ 12 บาท เมื่อวันที่ 31 ส.ค.2561 และปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 12.60 บาท เมื่อวันที่ 26 ก.ค.2561
ด้าน บล.เคจีไอ (ประเทศไทย) ระบุในบทวิเคราะห์ แนะนำ “เก็งกำไร” หุ้น PSL ให้ราคาเป้าหมาย 15.08 บาท โดยประเมินแนวโน้มอุตสาหกรรมขนส่งสินค้าเรือเทกองเข้าสู่ช่วง High season (ขนส่งถ่านหิน และสินแร่เหล็ก)
รวมถึงประเด็นการทยอยปลดล๊อกสงครามการค้าของสหรัฐฯ กับประเทศต่างๆ (ล่าสุดการเจรจาการค้า สหรัฐฯบรรลุข้อตกลงกับเม็กซิโก ทำให้ตลาดคาดหวังการเจรจาอื่นๆ เช่น NAFTA และรวมถึงจีน) ลดความกังวลต่อการขนส่งสินค้าระหว่างประเทศลง
อนึ่ง จากราคาหุ้นล่าสุดอยู่ที่ระดับ 12.60 บาท ส่งผลให้ยังคงมีอัพไซด์จากราคาเป้าหมายที่ 15.08 บาท อยู่ 19.68%